**Προγραμματισμός Διαδικτύου**

**Εφαρμογή Τοπικού Πρωταθλήματος**

**Ομάδα:** 22

**Μέλη:** Τσαπάρας Αλέξανδρος (1072824), Στεφανιώρος Μιχαήλ (1072774)

1. PACT Model

Το μοντέλο PACT είναι ένας τρόπος οργάνωσης μιας ιδέας για ένα οποιοδήποτε προϊόν και τα αρχικά του είναι τα επιμέρους σημεία στα οποία αναλύεται αυτή η ιδέα. Συγκεκριμένα, σημαίνει:

People Activities Context Technology

Επομένως, η κατασκευή μιας σελίδας τοπικού πρωταθλήματος ποδοσφαίρου αναλύεται ως εξής:

People: Το βασικό κοινό μας είναι φίλαθλοι των τοπικών ομάδων της περιοχής που φιλοξενεί το πρωτάθλημα. Ωστόσο, η ιστοσελίδα απευθύνεται και σε ποδοσφαιρόφιλους από άλλες περιοχές, οι οποίοι ενδιαφέρονται για τα νέα της διοργάνωσης.

Activities: Η ιστοσελίδα μας περιέχει προγράμματα μελλοντικών αγώνων του πρωταθλήματος, καθώς επίσης και αποτελέσματα και πληροφορίες προηγούμενων. Επιπλέον, παρουσιάζεται η κατάταξη των ομάδων, όχι μόνο σύμφωνα με την συνολική βαθμολογία, αλλά και ανάλογα με τις νίκες εντός ή εκτός έδρας. Μαζί με την κατάταξη εμφανίζονται και πληροφορίες σχετικά με την πορεία κάθε ομάδας, δηλαδή νίκες, ήττες, ισοπαλίες, συνολικά γκολ και άλλα. Ακόμα, υπάρχει η δυνατότητα προβολής των πληροφοριών κάθε ομάδας ξεχωριστά, δηλαδή τους παίκτες, το γήπεδο και links που οδηγούν στον ιστότοπό της. Τέλος, οι χρήστες μπορούν να δημιουργήσουν προσωπικά προφίλ (Register) και να συνδέονται με αυτά (log in).

Context: Η σελίδα πρέπει να σχεδιαστεί ώστε να καλύπτει ό,τι περιλαμβάνει ένα τοπικό πρωτάθλημα και τις ανάγκες των φιλάθλων. Επιπλέον, πρέπει να είναι κατάλληλη για όλες τις ηλικίες και αξιόπιστη και αντικειμενική για το περιεχόμενό της.

Technology: Για την κατασκευή της σελίδας θα χρησιμοποιηθούν HTML, CSS, JavaScript ενώ η βάση δεδομένων θα γίνει με MongoDB.

1. CRUD Model

Το μοντέλο CRUD είναι ένα πλαίσιο για τον καθορισμό των βασικών λειτουργιών ενός συστήματος για την διαχείριση δεδομένων. Το ακρωνύμιο είναι:

Create Read Update Destroy.

Το διάγραμμα ERD της βάσης μας φαίνεται παρακάτω:

Εικόνα που περιέχει διάγραμμα

Περιγραφή που δημιουργήθηκε αυτόματα

Create: Οι admins θα έχουν την δυνατότητα να προσθέσουν δεδομένα στην σελίδα, όπως νέες ομάδες και νέοι αγώνες.

Read: Αυτή η λειτουργία θα επιτρέπει στους χρήστες να προβάλλουν δεδομένα που έχουν ήδη προστεθεί στο σύστημα. Για παράδειγμα, οι χρήστες μπορούν να δουν το πρόγραμμα του πρωταθλήματος για να δουν ποιες ομάδες παίζουν μεταξύ τους, ποιοι συμμετέχουν σε κάθε ομάδα και πότε και πού θα γίνουν οι αγώνες.

Update: Οι admins θα μπορούν να επεξεργαστούν ή να ενημερώσουν υπάρχοντα δεδομένα. Για παράδειγμα, θα μπορεί να ενημερώσει το σκορ ενός παιχνιδιού που έχει ήδη παιχτεί ή να επεξεργαστεί τις πληροφορίες μιας ομάδας εάν έχουν αλλάξει.

Delete: Οι admins θα μπορούν να αφαιρέσουν δεδομένα από το σύστημα εάν δεν χρειάζονται πλέον ή εάν είναι λανθασμένα.